Grupa C a Campionatului European de Fotbal 2008 este una dintre cele patru grupe cuprinzând țări prezente la Campionatul European de Fotbal 2008. Primul meci din grupă a fost jucat pe 9 iunie 2008 iar ultimul meci va fi jucat pe 17 iunie 2008. Toate cele șase meciuri vor fi jucate în Elveția, în orașele Zürich și Berna. Grupa este formată din finalistele Campionatului Mondial FIFA 2006 precum și din Olanda respectiv România. La momentul tragerii la sorți coeficientul Elo al echipelor era primul, al doilea, al patrulea și al optulea, din acest motiv această grupă a fost denumită „Grupa morții”.